Missatge: L'Avui rebrà una injecció de 5,4 milions d'euros procedents de l'ICF fins al 2008 L'Institut Català de Finances va adquirir el compromís a l'entrar dins de la nova editora, amb el 20% de les accions L'Institut Català de Finances (ICF) aportarà a l'Avui 5.434.690 euros d'aquí al 2008, dels quals 2,1 milions es faran efectius ja els propers mesos, segons ha pogut saber Comunicació21.com. Aquest import forma part dels compromisos adquirits per l'ICF quan se'l va autoritzar a entrar en la nova societat editora del diari, Corporació Catalana de Comunicació, amb un 20% de les accions. L'existència d'aquesta entrada de diner públic per part de l'ICF no impedeix que el diari pugui presentar més projectes a subvenció. El Govern esgrimirà properament aquesta xifra per respondre una pregunta parlamentària de Carme Laura Gil (CiU) on demanava el motiu pel qual aquest any han baixat considerablement les subvencions atorgades a l'Avui. Enguany el rotatiu ha rebut 604.823 euros entre els dos projectes presentats a la Secretaria General de Comunicació i el suport genèric gestionat per l'ICIC. També a principis d'any, però, l'antiga societat editora va rebre una aportació extraordinària de 550.000 euros destinada a cobrir les pèrdues del diari des de la presentació de la fallida fins a l'adjudicació de la capçalera a CCC. Font: www.comunicacio21.com
Emocions: no emotion

Resposta: No vulguis saber les que rep El Periódico (i també el que rep en tant que propaganda institucional ...)
Emocions: disgust